CELEX: 32015D1068
Language: el
Date: 2015-07-01 00:00:00
Title: Εκτελεστική απόφαση (EE) 2015/1068 της Επιτροπής, της 1ης Ιουλίου 2015, για την τροποποίηση της απόφασης 2002/994/ΕΚ σχετικά με ορισμένα μέτρα προστασίας για τα προϊόντα ζωικής προέλευσης που εισάγονται από την Κίνα [κοινοποιηθείσα υπό τον αριθμό C(2015) 4437] (Κείμενο που παρουσιάζει ενδιαφέρον για τον ΕΟΧ)

3.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 174/30
            
         ΕΚΤΕΛΕΣΤΙΚΉ ΑΠΌΦΑΣΗ (EE) 2015/1068 ΤΗΣ ΕΠΙΤΡΟΠΉΣ
   της 1ης Ιουλίου 2015
   για την τροποποίηση της απόφασης 2002/994/ΕΚ σχετικά με ορισμένα μέτρα προστασίας για τα προϊόντα ζωικής προέλευσης που εισάγονται από την Κίνα
   
      
         [κοινοποιηθείσα υπό τον αριθμό C(2015) 4437]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Η απόφαση 2002/994/ΕΚ της Επιτροπής (2) εφαρμόζεται σε όλα τα προϊόντα ζωικής προέλευσης που εισάγονται από την Κίνα και προορίζονται για κατανάλωση από τον άνθρωπο ή για ζωοτροφές.
            
         
               (2)
            
            
               Σύμφωνα με το άρθρο 2 παράγραφος 1 της εν λόγω απόφασης, τα κράτη μέλη οφείλουν να απαγορεύουν τις εισαγωγές αυτών των προϊόντων. Το άρθρο 2 παράγραφος 2 προβλέπει δύο παρεκκλίσεις από την απαγόρευση αυτή.
            
         
               (3)
            
            
               Σύμφωνα με την πρώτη παρέκκλιση που ορίζεται στο άρθρο 2 παράγραφος 2 της απόφασης 2002/994/ΕΚ, τα κράτη μέλη πρέπει να επιτρέπουν τις εισαγωγές των προϊόντων τα οποία απαριθμούνται στο μέρος I του παραρτήματος της εν λόγω απόφασης σύμφωνα με τους ειδικούς όρους δημόσιας υγείας και υγείας των ζώων που εφαρμόζονται στα σχετικά προϊόντα.
            
         
               (4)
            
            
               Σύμφωνα με τη δεύτερη παρέκκλιση που ορίζεται στο άρθρο 2 παράγραφος 2 της εν λόγω απόφασης, τα κράτη μέλη πρέπει να επιτρέπουν τις εισαγωγές των προϊόντων τα οποία απαριθμούνται στο μέρος II του παραρτήματος της εν λόγω απόφασης και συνοδεύονται επιπλέον από ειδική δήλωση της κινεζικής αρμόδιας αρχής ότι τα σχετικά προϊόντα δεν παρουσιάζουν κίνδυνο για την υγεία των ζώων ή του ανθρώπου.
            
         
               (5)
            
            
               Η ύπαρξη δύο καταλόγων προϊόντων έχει δημιουργήσει αβεβαιότητες ως προς την εφαρμογή της απόφασης 2002/994/ΕΚ, καθώς ορισμένες ουσίες όπως οι πρόσθετες ύλες ζωοτροφών και τροφίμων, τα συμπληρώματα διατροφής και οι πρώτες ύλες ζωοτροφών δεν περιλαμβάνονται σε κανέναν από τους δύο καταλόγους. Οι κινεζικές αρχές ζήτησαν την προσθήκη και άλλων ουσιών στο μέρος I, ενώ, επιπλέον, η Επιτροπή έκρινε ότι οι λόγοι που οδήγησαν στην έγκριση της απόφασης 2002/994/ΕΚ δεν ισχύουν για τις πρόσθετες ύλες ζωοτροφών και τροφίμων, τα συμπληρώματα διατροφής και τις πρώτες ύλες ζωοτροφών, δεδομένου ότι είναι ιδιαίτερα εξευγενισμένα.
            
         
               (6)
            
            
               Συνεπώς, η απόφαση 2002/994/ΕΚ θα πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέρος I του παραρτήματος της απόφασης 2002/994/ΕΚ αντικαθίσταται από το ακόλουθο κείμενο:
   
      
         «ΜΕΡΟΣ I
      
      
         Κατάλογος των προϊόντων ζωικής προέλευσης τα οποία προορίζονται για κατανάλωση από τον άνθρωπο ή για ζωοτροφές και επιτρέπεται να εισαχθούν στην Ένωση χωρίς να συνοδεύονται από τη βεβαίωση που προβλέπεται στο άρθρο 3:
      
      
                  —
               
               
                  αλιευτικά προϊόντα, εκτός από:
                  
                              —
                           
                           
                              προϊόντα υδατοκαλλιέργειας,
                           
                        
                              —
                           
                           
                              γαρίδες χωρίς το κέλυφος ή/και μεταποιημένες,
                           
                        
                              —
                           
                           
                              ποταμοκαραβίδες του είδους Procambrus clarkii που έχουν αλιευθεί σε φυσικά γλυκά νερά·
                           
                        
            
                  —
               
               
                  ζελατίνη·
               
            
                  —
               
               
                  τροφές ζώων συντροφιάς όπως ορίζεται στον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (3)·
               
            
                  —
               
               
                  ουσίες που προορίζονται να χρησιμοποιηθούν ως πρόσθετες ύλες τροφίμων, όπως ορίζεται στον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (4)·
               
            
                  —
               
               
                  ουσίες που προορίζονται να χρησιμοποιηθούν ως συμπληρώματα διατροφής ή ως μέρος αυτών, όπως ορίζεται στην οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (5)·
               
            
                  —
               
               
                  Θειική χονδροϊτίνη και γλυκοζαμίνη που θεωρούνται πρώτες ύλες ζωοτροφών, όπως ορίζεται στον κανονισμό (ΕΕ) αριθ. 68/2013 της Επιτροπής (6)·
               
            
                  —
               
               
                  L-κυστεΐνη και L-κυστίνη που θεωρούνται πρόσθετες ύλες ζωοτροφών, όπως ορίζεται στον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου (7).
               
            
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 1η Ιουλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 24 της 30.1.1998, σ. 9.
   
      (2)  Απόφαση 2002/994/ΕΚ, της 20ής Δεκεμβρίου 2002, σχετικά με ορισμένα μέτρα προστασίας για τα προϊόντα ζωικής προέλευσης που εισάγονται από την Κίνα (ΕΕ L 348 της 21.12.2002, σ. 154).